
     KUVENDI I SHQIPËRISË
KOMISIONI PËR POLITIKËN E JASHTME

Tiranë më, 04.11.2021                                                                                         Dokument parlamentar
                                                                                                                     

RAPORT

PËR

PROJEKTLIGJIN “PËR BUXHETIN E VITIT 2022” 
(Shqyrtim në parim)


· HYRJE

Komisioni për Politikën e Jashtme, bazuar në nenet 32 - 38 dhe nenin 80 të Rregullores së Kuvendit, në cilësinë e Komisionit për dhënie mendimi, shqyrtoi në parim projektligjin “Për buxhetin e vitit 2022”, në mbledhjen e datës 03 Nëntor 2021.

Relator për këtë projektligj ishte deputeti Z. Etjen Xhafaj.

[bookmark: _GoBack]Në mbledhjen e Komisionit për paraqitjen e projektligjit ishin të pranishëm: Znj. Olta Xhaçka, Ministër për Evropën dhe Punët e Jashtme, Z. Armand Skapi, Sekretar i Përgjithshëm i MEPJ, Znj. Ilda Dega, Drejtoreshë e Përgjithshme Ekonomike dhe e Shërbimeve Mbështetëse, Z. Sokol Dedja, Drejtor Përgjithshëm i Çështjeve Politike dhe Strategjike e të ftuar të tjerë.

I. BAZA KUSHTETUESE E PROJEKTLIGJIT 

Projektligji “Për buxhetin e vitit 2022” është nismë e Këshillit të Ministrave, mbështetur në nenet 78, 83 pika 1 dhe 100 të Kushtetutës dhe në nenin 30 të ligjit nr. 9936 datë 26.06.2008 “Për menaxhimin e sistemit buxhetor në Republikën e Shqipërisë”. 

Në aspektit procedural, duke qenë se Komisioni për Politikën e Jashtme nuk është komision përgjegjës, ky komision e shqyrton këtë projektligj sipas fushave të tij të përgjegjësisë. Në seancat e zhvilluara komisioni shqyrtoi në parim projekt-buxhetin e parashikuar Ministrinë e Evropës dhe Punëve të Jashtme. 


II. QËLLIMI, PËRMBAJTJA DHE OBJEKTIVAT E PROJEKTLIGJIT 
[bookmark: 30j0zll][bookmark: 1fob9te]
2.1 Projektbuxheti 2022 synon konsolidimin e rimëkëmbjes ekonomike të vendit pas dy fatkeqësive natyrore, si tërmeti i 26 nëntorit 2019 dhe pandemia e shkaktuar nga COVID-19. Njëkohësisht, nëpërmjet politikave fiskale të kujdesshme që do të ndërmerren si nga krahu i të ardhurave dhe atyre të shpenzimeve 2 buxhetore, synohet të sigurohet një ulje e pandalshme dhe e qëndrueshme e stokut të borxhit publik në periudhën afatmesme 2022-2024.

2.2 Projekt buxheti i MEPJ për vitin 2022 është pjesë e hartimit të Programit Buxhetor Afatmesëm 2022-2024. Hartimi i projektbuxhetit të MEPJ është përgatitur në funksion të aktivitetit diplomatik dhe konsullor të MEPJ, përfshirë këtu edhe misionet diplomatike dhe postet konsullore jashtë vendit. Planifikimi ka në themel objektivat e përcaktuara të Programit të Qeverisë, Strategjisë Kombëtare për Zhvillim dhe Integrim si dhe Planin Kombëtar të veprimit për zbatimin e rekomandimeve të Bashkimit Evropian. Për vitin 2022 projektbuxheti mundëson vazhdimin normal të përfaqësimit të Shqipërisë në shtetet ku jemi akredituar, si dhe zbatimin e strategjive, politikave, objektivave të shërbimit të jashtëm.

2.3 Objektivat kryesorë që synohen të arrihen nga aktiviteti i Ministrisë për Evropën dhe Punët e Jashtme për vitin 2022-2024 janë: 

· Nisja e negociatave për anëtarësim në Bashkimin Evropian, me Konferencën e parë Ndërqeveritare; avancimi i tyre në bazë të metodologjisë së re të procesit të negocimit me BE-në: Avancimi i zbatimit të Marrëveshjes së Stabilizim Asocimit BE-Shqipëri; 
· Zhvillimi i kapaciteteve profesionale të stafit të MEPJ dhe përfaqësive diplomatike për procesin e negociatave të anëtarësimit në BE; 
· Vijim i komunikimit intensiv me vendet anëtare të KS për të siguruar bashkëpunim sa më të afërt dhe efektiv gjatë periudhës së shërbimit si anëtar jo i përhershëm i Këshillit të Sigurimit të OKB; 
· Performancë e lartë e strukturave në MEPJ dhe e Misionit të Përhershëm të RSH në OKB me qëllim realizimin e një përfaqësimi sa më dinjitoz në KS/OKB; 
· Forcim i marrëdhënieve me vendet e rajonit dhe bashkëpunimit rajonal; 
· Konsolidim i marrëdhënieve me Kosovën, përmes G2G, zbatimit të marrëveshjeve të përbashkëta, angazhimit për njohjen e mëtejshme ndërkombëtare të shtetit të Kosovës, për pjesëmarrjen dhe anëtarësimin e saj në organizatat rajonale dhe ndërkombëtare, etj.; 
· Forcimi i kohezionit të shqiptarëve në rajon; 
· Zhvillim i mëtejshëm i marrëdhënieve me vendet e tjera, me prioritet marrëdhëniet me partneret strategjik, vendet mike dhe aleate; 
· Pjesëmarrje aktive në nismat e bashkëpunimit rajonal, përfshirë Kryesimi i Nismës Adriatiko– Joniane / EUSAIR; 
· Pjesëmarrje aktive dhe realizimi i kontributit të RSH në kuadër të NATO-s; 
· Zbatimi i detyrimeve të anëtarësimit në organizata dhe forume shumëpalëshe, ku jemi palë; 
· Forcimi dhe rritja e rolit të diplomacisë publike, ekonomike dhe diasporës, në shërbim të interesave ekonomike të Shqipërisë, promovimit dhe potencialeve për investime, tregti dhe bashkëpunimit ekonomik, tregtar dhe kulturor me partnerët tanë ndërkombëtar dy dhe shumëpalësh; thithja e investimeve të huaja në Shqipëri dhe përmirësimi i imazhit të vendit përmes zhvillimit të diplomacisë ekonomike dhe publike; 
· Realizim i një shërbimi konsullor të mbështetur në profesionalizëm, eficencë, transparencë dhe përgjegjshmëri, përmes dixhitalizimit të shërbimeve konsullore, hapjes së konsullatave të reja.




III. DISKUTIMET NË KOMISION

· PROJEKT-BUXHETI PËR MINISTRINË PËR EVROPËN DHE PUNËT E JASHTME 

Znj. Mimi Kodheli, Kryetare e Komisionit, fillimisht ia dha fjalën Znj. Olta Xhaçka, Ministër për Evropën dhe Punët e Jashtme. Ministria, bëri një pasqyrë të gjerë e të detajuar të aktivitetit te MEPJ. Në fjalën e saj theksoj se projektbuxheti i MEPJ shënon një rritje të konsiderueshme prej 17%, krahasuar me atë të vitit 2021. Sipas saj kjo do të mundësojë plotësimin e kapaciteteve njerëzore për përballimin me sukses të anëtarësimit në Këshillin e Sigurimit të OKB. “Projekt-buxheti i vitit 2022 ka si synim të tij madhor përmbushjen e objektivave të Programit të Qeverisë, të Strategjisë Kombëtare për Zhvillim dhe Integrim dhe të Planit Kombëtar të Integrimit Evropian. 

Projekt buxheti për vitin 2022, do të lehtësojë realizimin e prioriteteve të rëndësishme si: zhvillimi i Konferencës së parë Ndërqeveritare për anëtarësimin e Shqipërisë në BE apo zbatimin e Marrëveshjes së Stabilizim-Asociimit mes Shqipërisë dhe BE-së etj. Mandati në Këshillin e Sigurimit, përfaqëson një sfidë madhore por edhe një mundësi të shkëlqyer. Me rëndësi të pandryshuar mbetet për ne objektivi i forcimit të marrëdhënieve me vendet e rajonit”. 

Për vitin 2022, agjenda për diasporën do të përfshihet në fushën e veprimit të Ministrisë për Evropën dhe Punët e Jashtme. Si rrjedhojë, në strukturën e përgjithshme të MEPJ do të shtohen strukturat e posaçme, që janë marrë me hartimin dhe zbatimin e politikave në fushën e diasporës.

Ministria për Evropën dhe Punët e Jashtme do të operojë me 4 (katër) Programe Buxhetore si më poshtë:
 
1. Planifikimi, menaxhimi dhe Administrimi; 
2. Mbështetje Diplomatike Jashtë Shtetit;
3. Aktiviteti Diplomatik dhe Konsullor i MEPJ; 
4. Mbështetja Institucionale për Procesin e Integrimit. 

Tabela 1.
	1
	Ministria e Evropes dhe Puneve te Jashtme
	2,970,363
	91,000
	80,780
	171,780
	3,142,143

	2
	Planifikimi, Menaxhimi dhe Administrimi
	268,756
	55,000
	0
	55,000
	323,756

	3
	Mbështetje diplomatike jashtë shtetit
	2,391,927
	15,000
	0
	15,000
	2,406,927

	4
	Aktiviteti diplomatik dhe konsullor i MPJ
	204,440
	0
	0
	0
	204,440

	5
	Mbeshtetja Institucionale për Procesin e Integrimit
	105,240
	21,000
	80,780
	101,780
	207,020



*Burimi (Të dhëna i referohen  relacionit shoqërues të Projektbuxhetit të Vitit 2022).

Totali i buxhetit vjetor për Ministria për Evropën dhe Punët e Jashtme (MEPJ) sipas projektbuxhetit të vitit 2022 është parashikuar 3,142,143,000 (Tre miliardë e njëtëqind e dyzet e dy milionë e njëtëqind e dyzet e tre) Lekë.

Në cilësinë e relatorit Z. Etjen Xhafaj u shpreh se projektbuxheti i Ministrisë për Evropën dhe Punët e Jashtme, në parim i plotëson nevojat në lidhje me detyrat e objektivat për vitin 2022. Parashikimi i  buxhetit nevojitet të synojë rritjen e pranisë tonë në kontinentin afrikan, rritjen e punës me Kosovën, me diasporën si dhe për rritjen e imazhit, punës në shërbimet konsullore etj. Në përfundim ai ftoi Komisionin ta miratojë atë.

Pas prezantimit, deputetët kërkuan sqarime rreth planifikimit buxhetor për këtë ministri dhe shprehën vlerësimet dhe sugjerimet e tyre që planifikimi të mbështesë nevojat për përmbushjen optimale dhe efektive të objektivave të politikës së jashtme. 

Znj. Mimi Kodheli, në përfundim të diskutimeve, falënderoi të gjithë kolegët për kontributin e tyre të çmuar dhe ftoi Komisionin për të votuar projektligjin.

IV. PËRFUNDIME 

Në aspektin ligjor, projektligji është në përputhje me nenet 78, 83, pika 1, dhe 158 të Kushtetutës.

Në aspektin procedural, projektligji është paraqitur në përputhje me Rregulloren e Kuvendit.

Në aspektin formal, projektligji përbëhet nga 3 Krerë dhe 22 Nene.

Në përfundim, deputetët e komisionit, pasi u njohën me projektbuxhetin e vitit 2022 për Ministrinë për Evropën dhe Punët e Jashtme në përfundim të diskutimeve, miratuan në parim me shumicë votash projektligjin “Për buxhetin e vitit 2022”. 
3








RELATOR                                                                                 KRYETARE

ETJEN XHAFAJ 	                                                     MIMI KODHELI

